|  |  |  |
| --- | --- | --- |
| |  | | --- | |  | | **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA OMIŠALJ**  **UPRAVNI ODJEL** | |

KLASA: 024-01/25-01/24

URBROJ: 2170-30-25-3

Omišalj, 19. veljače 2025.

|  |
| --- |
| **POZIV NA DOSTAVU PONUDA**  **Predmet nabave:** Osiguranje imovine, djelatnika i javne odgovornosti  u 2025. i 2026. godini  **Evidencijski broj nabave:** 021/25  **CPV oznaka:** 66510000 - Osigurateljne usluge |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: [opcina@omisalj.hr](mailto:opcina@omisalj.hr)

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: [kristijan.loncaric@omisalj.hr](mailto:kristijan.loncaric@omisalj.hr)

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Naručitelj je u sukobu interesa sa sljedećim gospodarskim subjektima:

* NEO Events, obrt za usluge, vl. Nina Kovač, Omišalj, Mali Kijec 37, OIB 49171246660.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21, 25/23 i 54/24).

1. **EVIDENCIJSKI BROJ NABAVE:**

021/25.

1. **PROCIJENJENA VRIJEDNOST NABAVE:**

13.000,00 EUR (bez PDV-a).

1. **OPIS PREDMETA NABAVE:**

Usluge osiguranja imovine, djelatnika i javne odgovornosti Naručitelja, što obuhvaća:

* osiguranje od požara i nekih drugih opasnosti (FLEXA)
* osiguranje od potresa
* osiguranje od loma stroja
* osiguranje od provalne krađe i razbojništva
* osiguranje stakla od loma
* osiguranje od nesretnog slučaja za djelatnike
* osiguranje javne odgovornosti.

Uvjeti osiguranja:

* osiguratelj je dužan osigurati svu opremu i sličnu imovinu manje vrijednosti koju Naručitelj pribavi tokom trajanja ugovornog odnosa bez zahtijevanja dodatne naknade, iz razloga što je procijenjena vrijednost dodatne opreme i slične imovine manje vrijednosti uvrštena u za to predviđene stavke Troškovnika
* ukoliko Naručitelj tokom trajanja ugovornog odnosa pribavi imovinu značajne vrijednosti, za istu će se sklopiti dodatci ugovoru o nabavi/policama osiguranja
* djelatnici Naručitelja koji se zaposle nakon početka važenja ugovora o nabavi/polica osiguranja u pokriću su s danom samog zaposlenja
* djelatnici Naručitelja kojima prestane radni odnos nakon početka važenja ugovora o nabavi /polica osiguranja izvan su pokrića od dana prestanka radnog odnosa
* djelatnici (osiguranici) Naručitelja u pokriću su 24 (dvadeset četiri) sata dnevno.

Predmet nabave potrebno je realizirati sukladno:

* uvjetima ovog Poziva
* Troškovniku koji se stavlja ponuditeljima na raspolaganje kao Prilog 2. ovog Poziva te čini njegov sastavni dio
* odredbama Zakona o osiguranju („Narodne novine“ broj 30/15, 112/18, 63/20, 133/20, 151/22 i 152/24) te drugih važećih zakona i propisa iz područja vezanih za predmet nabave
* važećim normativima, standardima i pravilima struke.

Opseg usluga koje će se realizirati u sklopu predmeta nabave određen je Troškovnikom.

Ponuditelji su dužni u jedinične cijene iz ponudbenog Troškovnika uključiti sve troškove neophodne za realizaciju predmeta nabave. Naknade iznad jediničnih cijena navedenih u ponudbenom Troškovniku neće se priznavati.

Gospodarski subjekt koji je podnio najpovoljniju ponudu dužan je 30 (trideset) dana prije isteka ugovora o nabavi/polica osiguranja dostaviti Naručitelju podatke o likvidiranim štetama i iznosu pričuve za iste. Traženi podaci definirani su tablicama iz točke 8. ovog Poziva.

CPV oznaka: 66510000 - Osigurateljne usluge.

1. **PODACI O LIKVIDIRANIM ŠTETAMA:**

|  |  |  |  |  |  |
| --- | --- | --- | --- | --- | --- |
| Vrsta osiguranja | Likvidirane štete (u EUR) | | | | |
| 2020./2021. | 2021./ 2022. | 2022./ 2023. | 2023./ 2024. | 2024./2025. |
| Štete na imovini | 894,55 | 1.772,54 | 952,29 | 0,00 | 0,00 |
| Javna odgovornost | 0,00 | 0,00 | 5.970,46 | 0,00 | 0,00 |
| Putno osiguranje | 11,95 | 23,89 | 0,00 | 0,00 | 0,00 |
| Ukupno | 906,50 | 1.796,43 | 6.922,75 | 0,00 | 0,00 |
|  |  |  |  |  |  |
| Vrsta osiguranja | Iznos pričuve (u EUR) | | | | |
| 2020./2021. | 2021./ 2022. | 2022./ 2023. | 2023./ 2024. | 2024./2025. |
| Štete na imovini | 0,00 | 1.990,84 | 2.000,00 | 250,00 | 911,40 |
| Javna odgovornost | 1.990,84 | 3.318,07 | 0,00 | 0,00 | 0,00 |
| Putno osiguranje | 0,00 | 0,00 | 0,00 | 0,00 | 0,00 |
| Ukupno | 1.990,84 | 5.308,91 | 2.000,00 | 250,00 | 911,40 |

**NAPOMENA:** Trenutni osiguratelj odbio je dostaviti Naručitelju podatke o likvidiranim štetama i iznosima pričuve za važeće police osiguranja (2024./2025. godina), slijedom čega je Naručitelj spomenute podatke/vrijednosti unesao u tablicu temeljem vlastitih internih evidencija.

1. **MJESTO IZVRŠENJA PREDMETA NABAVE:**

Administrativno područje Republike Hrvatske.

1. **VRSTA I TRAJANJE UGOVORA**

Temeljem provedenog postupka sklopit će se ugovor o nabavi odnosno polica/e osiguranja.

Ugovor o nabavi/police osiguranja sklapaju se na određeno vrijeme, od 9. ožujka 2025. do 9. ožujka 2026.

1. **NAČIN, ROKOVI I UVJETI PLAĆANJA**

Osiguratelj će račune za premiju osiguranja ispostavljati kvartalno, na način da će u 2025. godini ispostaviti 3 (tri) računa, dok će u 2026. godini ispostaviti 1 (jedan) račun. Plaćanje će se izvršiti u roku od 30 dana od dana zaprimanja valjanog elektroničkog računa (eRačuna).

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: [ana.cetina@omisalj.hr](mailto:ana.cetina@omisalj.hr).

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
   1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20, 114/22 i 152/24), dospjeli porezni dug koji ne prelazi iznos od 1,50 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti ugovor zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ**  **Prikešte 13**  **51513 Omišalj**  **Predmet nabave: Osiguranje imovine, djelatnika i javne odgovornosti**  **u 2025. i 2026. godini**  **Ev. br. nabave: 021/25**  **NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 18. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu [kristijan.loncaric@omisalj.hr](mailto:kristijan.loncaric@omisalj.hr), **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.

1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**27. veljače 2025. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 27. veljače 2025. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će nakon donošenja Odluke o odabiru ponovno rangirati ponude sukladno kriteriju za odabir, ne uzimajući u obzir ponudu prvotno odabranog ponuditelja, te na temelju kriterija za odabir donijeti novu Odluku o odabiru ili, ukoliko za to postoje opravdani razlozi, poništiti predmetni postupak nabave, ako prvotno odabrani ponuditelj odustane od svoje ponude ili odbije zaključiti ugovor o nabavi/police osiguranja.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.

1. **DOSTAVA ODLUKE O ODABIRU ILI PONIŠTENJU:**

Naručitelj će temeljem provedenog pregleda i ocjene ponuda u roku od najkasnije 30 dana od dana otvaranja ponuda donesti Odluku o odabiru, odnosno Odluku o poništenju ukoliko se postupak poništava, a odluka nije ranije donesena.

Odluka o odabiru ili poništenju, zajedno sa preslikom zapisnika o otvaranju, pregledu i ocjeni ponuda, dostavlja se svakom ponuditelju na dokaziv način, u pravilu elektroničkom poštom.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **POVJERLJIVOST PODATAKA TE JAVNA OBJAVA UGOVORA O NABAVI I PONUDE:**

Naručitelj se internim aktima obvezao da će javno objavljivati (među ostalim) podatke o svim sklopljenim ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao najpovoljniji ponuditelj u istom, suglasan s javnom objavom sklopljenog ugovora o nabavi na prethodno navedenoj mrežnoj stranici, koja objava može dodatno uključivati i sastavne dijelove ugovora o nabavi (poput ponude odabranog ponuditelja), dodatke ugovoru o nabavi, kao i pripadajuće podatke o realizaciji ugovora o nabavi (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika.

**PROČELNICA**

**Maja Mahulja, dipl. oec., v.r.**